En 53-årig mand blev lørdag aften anholdt og sigtet for at køre spirituskørsel, efter at en patrulje standsede ham på Rørdalsvej i Aalborg. - Det er en kvik borger, der kører bagved ham, som alarmerer os og fortæller at han kører og slingrer og bruger det meste af vejbanen, fortæller vagtchef ved Nordjyllands Politi Henrik Beck. Den 53-åriges bil blev parkeret på Rørdalsvej mens manden selv blev taget med ind på politigården. Her har manden fået udtaget en blodprøve, der skal give endeligt svar på hans promillekørsel. Politiets alkometer formåede manden at blæse op på 2,2 promille.

Referat:
Lørdag aften blev en 53-årig mand anholdt for spritkørsel i Aalborg. Han blæste alkometeret op på 2,2 promille.